
POLGÁRMESTERÉTŐL_________________________________________________
E L Ő T E R J E S Z T É S

(a Képviselő-testület 2026. szeptember 29-i nyilvános ülésére)

Tárgy:Hortobágy Község Önkormányzatának közép és hosszú távú vagyongazdálkodási tervének elfogadása

Tisztelt Képviselő-testület!

A nemzeti vagyonról szóló 2011. évi CXCVI. törvény (továbbiakban: Nvtv.) 9. § (1) bekezdése előírja, hogy a helyi önkormányzat a vagyongazdálkodásának az Alaptörvényben, valamint a 7. § (2) bekezdésében meghatározott rendeletetése biztosításának céljából közép-és hosszú távú vagyongazdálkodási tervet köteles készíteni. Az Nvtv. 7, § (2) bekezdése alapján: „A nemzeti vagyongazdálkodás feladata a nemzeti vagyon rendeltetésének megfelelő, az állam, az önkormányzat mindenkori teherbíró képességéhez igazodó, elsődlegesen a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, értékének megőrzése, állagának védelme, értéknövelő használata, hasznosítása, gyarapítása, továbbá az állam vagy a helyi önkormányzat feladatának ellátása szempontjából feleslegessé váló vagyontárgyak elidegenítése.”

Az Nvtv. rendelkezései szerint az önkormányzatnak meg kel határoznia azokat az elveket, amelyek alapján közép és hosszú távon kíván gazdálkodni a rendelkezésére álló vagyonnal annak érdekében, hogy a kötelező és önként vállalt önkormányzati feladatait, közfeladatait ellássa. Az önkormányzat a megalakulása óta eltelt időszakban mindig arra törekedett, hogy a feladat ellátáshoz szükséges vagyon értékét megőrizze, gyarapítsa, a feladat ellátáshoz felesleges vagyont értékesítse vagy más módon pld.: bérbeadással hasznosítsa. A vagyongazdálkodási terv tervezetében ezeket az  elveket fektettük le.

Kérem a tisztelt Képviselő-testületet, hogy a fentiek ismeretében a határozati javaslatot elfogadni szíveskedjen!

HATÁROZATI JAVASLAT
Hortobágy Község Önkormányzatának Képviselő-testülete az önkormányzat vagyongazdálkodásának az Alaptörvényben, valamint a nemzeti vagyonról szóló 2011. évi CXCVI. törvény 7. § (2) bekezdésében meghatározott rendeltetése biztosításának céljából Hortobágy Község Önkormányzatának közép- és hosszú távú vagyongazdálkodási tervét az alábbiak szerint fogadja el:

I. Hortobágy Község Önkormányzatának középtávú vagyongazdálkodási terve

2026-2029. évre 

1) Az önkormányzati vagyonnal - mint a nemzeti vagyonnal - felelős módon, rendeltetésszerűen kell gazdálkodni.

2) A vagyongazdálkodás feladata az önkormányzat teherbíró képességéhez igazodó, elsődlegesen a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, értékének megőrzése, állagának védelme, értéknövelő használata, hasznosítása, gyarapítása, továbbá a feleslegessé váló vagyontárgyak elidegenítése.

3) Az önkormányzati vagyonfejlesztés céljait a Képviselő-testület döntései és az éves költségvetési rendelet határozza meg.

4) Az önkormányzati vagyon hasznosításának alternatívái:

a) A feladat ellátásához feleslegessé váló vagyon értékesítése: a rendelkezésre álló szabad vagyon értékesítését forgalmi értékbecsléssel megalapozva, az értékesítés és hasznosítása során alkalmazandó versenyeztetési szabályokat a  7/1997. (IV. 30.) Hö. rendelet előírásai szerint, továbbá a nemzeti vagyonról szóló 2011. évi CXCVI. törvény alapján kell lefolytatni.

b) Használatba-adás, bérbeadás: A lakás és nem lakáscélú helyiségek hasznosítása elsősorban bérleti szerződés keretében tehető meg. A bérlet útján nem hasznosított ingatlan esetében törekedni kell arra, hogy minél rövidebb ideig legyen kihasználatlan állapotban, ezért folyamatos pályáztatás szükséges. A bérleti díjakat a piaci viszonyoknak megfelelően kell megállapítani. Törekedni kell arra, hogy a bérleti díjak, lakbérek fedezetet nyújtsanak az ingatlan karbantartására, felújítására és az üzemeltetési költségekre.

c) Vállalkozás folytatásával történő vagyonhasznosítás:

Az önkormányzati feladatok ellátásához nélkülözhető vagyonnal vállalkozási tevékenység folytatható. Az önkormányzati vállalkozás az alaptevékenységet nem veszélyeztetheti.

Az önkormányzat csak olyan gazdálkodó szervezetben vehet részt, amelyben felelőssége nem haladja meg vagyoni hozzájárulásának mértékét.

II. Hortobágy Község Önkormányzatának hosszú távú vagyongazdálkodási terve

2026-2032 évre 

1./ Alapjául szolgál a középtávra meghirdetett vagyongazdálkodási terv.

2./ Az önkormányzatnál a vagyon megőrzésének elsődlegessége elv érvényesül a  

     hosszú távú működési stabilitás biztosítása érdekében.

3./ A vagyonhasznosítás során a bevételszerzés, illetve a kiadáscsökkentés mellett

     szem előtt kell tartani azt, hogy az ne eredményezzen vagyonfelélést. A 

     piaci helyzet ismeretében évente felül kell vizsgálni az értékesítendő, valamint a 

     más módon hasznosítható vagyonelemeket.

4./ A vagyonhasznosítás bevételeit minél nagyobb arányban a vagyontárgyak

     megóvására, felújítására kell fordítani.

A Képviselő-testület felkéri a polgármestert, hogy gondoskodjon a vagyongazdálkodási terv szükség szerinti felülvizsgálatáról!

